|  |  |  |  |
| --- | --- | --- | --- |
|  | |  |  |
|  | | Datum | 7.7.2021 |
|  | |  |  |
| Številka | OBV-UELEN-21\_06 |
|  |  |
|  |  |
| ***Zadeva*** | ***Obvestilo uporabnikom storitev gospodarske javne službe ravnanja s komunalnimi odpadki v občinah Benedikt, Cerkvenjak, Lenart, Sveta Ana, Sveti Jurij v Slovenskih goricah in Sveta Trojica v Slovenskih goricah*** | | |

**Občina Cerkvenjak**

**KAJ SPADA MED MEŠANE KOMUNALNE ODPADKE (ČRNA POSODA)**

V posodo za mešane komunalne odpadke spadajo **izključno odpadki, ki se ne zbirajo ločeno** in nimajo ponovne uporabne vrednosti.

**Med mešane komunalne odpadke spadajo npr.:**

smeti od pometanja, plenice, umazana in neuporabna oblačila ter obutev, onesnažen papir ali embalaža, higienski material, ohlajen pepel, ohlajeni cigaretni ogorki, vrečke iz sesalca, lasje, posoda iz keramike ali porcelana, tapete, neuporabne tkanine in usnje, odpadki iz šivanja, mačji pesek, fotografije, manjši odpadki iz gume, lepilni trak, plutovinasti zamaški steklenic, papir za peko, zobne ščetke.

**Med mešane komunalne odpadke ne spadajo in jih je zato potrebno zbirati ločeno ter oddati v drug zabojnik, vrečo ali v zbirni center, kot npr.:**

čista oblačila in tekstil (> zbirni center ali posebni ulični zbiralnik), odpadna jedilna olja (> zbirni center ali zbiranje nevarnih odpadkov ali posebni ulični zbiralniki), nevarni odpadki (baterije, motorna olja…) (> zbiranje nevarnih odpadkov ali zbirni center), električna in elektronska oprema (> zbirni center ali posebni ulični zabojniki ali zbiranje kosovnih odpadkov), gradbeni odpadki (> zbirni center ali pooblaščen zbiralec gradbenih odpadkov), kovine (> zbirni center), papir in papirna embalaža (> papir), čista embalaža (> mešana embalaža), steklena embalaža in manjše steklo (> steklo), les (> zbirni center), biološko razgradljivi odpadki (> biološki odpadki), še uporabni odpadki (> zbirni center), silažna folija (> zbirni center), škatlice cigaret (> mešana embalaža).

Za vsa dodatna vprašanja in pojasnila smo vam na voljo na 02-620-23-00 ali na pisarna@saubermacher.si.